  Туспуктэм: vk.com (Наталия Дзыга) Наталия Сильвестрова Удмурт кырӟась Наталия Дзыга но ShooDJa-ChooDJa ӵектос «Звуки Евразии» огъяросси крезьгур ӵектослэн финалаз сюризы. Со сярысь элькунынсь лулчеберетъя министр Влдаимир Соловьёв «ВКонтакте» мерлыко вотэсысь бамаз ивортӥз. Оглом Россилэн куать улосысьтыз 8 кырӟасьёс но группаос вожвылъяськонлэн финалистъёсыз луизы. Соос понна ӧнерлыко быгатонлыкъёссэс азинтонъя творческой лаборатория радъяськоз. Пыриськисьёс крезь кылдытонъя но гожтонъя (саундпродюссирование), калыккылосъя но медия-азинтонъя ӧнерчиосын ужалозы. Крезьгурасьёслэн одӥгаз тужгес но усто студиын ужзэс но концертын кырӟамзэс гожтыны луонлыксы луоз. Озьы ик соос туспуктэмъёсын портфолио басьтозы. Со сяна Россиысь каръёсы гастролиосын мынозы, нош шуркынмонэ Москваын йылпумъян концертын кырӟалозы. Тодэ вайытом, Удмуртиысь крезьгуро группаослы рок-фестивале пыриськыны ӵекто. Тегъёс: крезьгур кырӟан удмуртъёс вожвылъяськон Лулчеберет Удмуртия  